

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

**Ո Ր Ո Շ ՈՒ Մ N 797-Ա**

**նախազգուշացում կիրառելու մասին**

12 հոկտեմբերի 2021թ. ք. Երևան

Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավար Գեորգի Ավետիսյանս, քննելով անհատ ձեռնարկատեր Անուշ Սերժիկի Հովհաննիսյանի նկատմամբ հարուցված վարչական վարույթի վերաբերյալ գործը՝

**Պ Ա Ր Զ Ե Ց Ի՝**

Տեսչական մարմնի ղեկավարի՝ 2021 թվականի հոկտեմբերի 1-ի N 2278-Ա հրամանի համաձայն անհատ ձեռնարկատեր Անուշ Սերժիկի Հովհաննիսյանի մոտ իրականացված ստուգայցի արդյունքում պարզվել և 2021 թվականի հոկտեմբերի 2-ի վարչական իրավախախտման վերաբերյալ արձանագրությամբ արձանագրվել է այն փաստը, որ տնտեսավարող սուբյեկտի կողմից խախտվել են Հայաստանի Հանրապետության առողջապահության նախարարի՝ 2020 թվականի օգոստոսի 4-ի թիվ 17-Ն հրամանի թիվ 5 հավելվածի 3-րդ կետի 2-րդ ենթակետի և 10-րդ կետի պահանջները. այն է՝

 - չի վարվում ախտահանման գործընթացի վերաբերյալ գրանցումների գրանցամատյանը՝ համաձայն Ձև 1-ի։

 - այցելուները չեն կրում դիմակներ․

 Այսպիսով, հաստատվել է, որ սույն վարչական գործով առաջացած իրավախախտման համար պատասխանատու է անհատ ձեռնարկատեր Անուշ Սերժիկի Հովհաննիսյանը (հասցե՝ Լոռու մարզ, գ․Շահումյան 1-ին փ․, 3-րդ նրբ․, 38/1): Անուշ Սերժիկի Հովհաննիսյանը վարչական իրավախախտման վերաբերյալ գործի քննության տեղի և ժամի մասին պատշաճ կարգով ծանուցվել է, սակայն գործի քննությանը չի ներկայացել և միջնորդություն չի ներկայացրել գործի քննությունը հետաձգելու մասին:

Հիմք ընդունելով վերոգրյալը և ղեկավարվելով **Վարչարարության հիմունքների և վարչական վարույթի մասին օրենքի 57-րդ հոդվածի 2-րդ մասի գ կետով,** **Վարչական իրավախախտումների վերաբերյալ օրենսգրքի 14-րդ, 32-րդ, 2382-րդ, 279-րդ, 281-րդ, 182.4-րդ հոդվածի 3-րդ մասով՝**

**Ո Ր Ո Շ Ե Ց Ի՝**

1. Անհատ ձեռնարկատեր Անուշ Սերժիկի Հովհաննիսյանի նկատմամբ **Վարչական իրավախախտումների վերաբերյալ օրենսգրքի 182.4-րդ հոդվածի 3-րդ մասով սահմանված իրավախախտման կատարման համար** կիրառել **նախազգուշացում** վարչական տույժի տեսակը:
2. Սույն որոշումը կարող է բողոքարկվել վարչական ակտն ընդունած վարչական մարմին կամ դատական կարգով Վարչարարության հիմունքների և վարչական վարույթի մասին օրենքի 71-րդ հոդվածի 1-ին մասի ա կետով սահմանված ժամկետում (երկու ամսվա ընթացքում:

**Գ. ԱՎԵՏԻՍՅԱՆ**

 Կ.Տ.